
  Parlamentul României   

 Camera Deputaţilor

COMISIA PENTRU ADMINISTRATIE PUBLICA,

                 Nr.35/XVIii/6
amenajarea teritoriului Si echilibru 

              15 februarie 2001 

ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr.191/2000 pentru aprobarea unor măsuri necesare realizării de construcţii cu destinaţia de locuinţe pe un teren, proprietate privată a statului, situat în comuna Voluntari, judeţul Ilfov,  trimis comisiei noastre pentru dezbatere şi avizare în fond, cu adresa nr.606 din 8 ianuarie 2001.



La întocmirea raportului, comisia a avut în vedere avizul Consiliului Legislativ cu nr.1267 din 1 noiembrie 2000.



Prin obiectul de reglementare şi conţinutul său proiectul de lege face parte din categoria legilor ordinare.




PRESEDINTE,



          IOAN OLTEAN


    SECRETAR,







           

ION FLORESCU

  Parlamentul României   

 Camera Deputaţilor

Comisia pentru administraţie publică,



amenajarea teritoriului şi echilibru ecologic






Nr. 606/15.02.2000
RAPORT  

asupra  proiectului de Lege  privind aprobarea Ordonanţei de urgenţă a Guvernului nr. 191/2000 pentru aprobarea unor măsuri necesare realizării de construcţii cu destinaţia de locuinţe pe un teren, proprietate privată a statului, situat în comuna Voluntari, judeţul Ilfov.

În urma examinării proiectului de Lege privind aprobarea Ordonanţei de urgenţă a Guvenului nr. 191/2000 pentru aprobarea unor măsuri necesare realizării de construcţii cu destinaţia de locuinţe pe un teren, proprietate privată a statului, situat în comuna Voluntari, judeţul Ilfov, comisia  a hotărât în şedinţa din 14  februarie 2001 că proiectul de lege susamintit nu poate fi acceptat şi propune Plenului Camerei Deputaţilor  respingerea acestuia pentru următoarele motive:

1. Situaţia juridică a terenului în suprafaţă de 683.048  mp. pentru care se aprobă trecerea din extravilan, în intravilanul localităţii potrivit prevederilor art.2 al ordonanţei de urgenţă , evidenţiată ca fiind proprietate privată a statului şi aflată în administrarea Regiei Autonome “Administraţia Patrimoniului Protocolului de Stat”, este contestată de câţiva locuitori ai comunei Voluntari care se consideră urmare  prevederilor acestei ordonanţe de urgenţă, vătămaţi în dreptul de proprietate asupra unui teren în suprafaţă de 6,87 ha. 

În acest sens, printr-o scrisoare adresată Parlamentului României, Secretarul de Stat al Guvernului supune atenţiei Biroului Permanent al Camerei Deputaţilor această situaţie, înaintând sesizarea petenţilor împreună cu copiile documentelor pe care aceştia le prezintă în susţinerea cauzei.

După cum rezultă din aceste documentele, cetăţenilor Pandele N.Lila, Pandele N. Eugen, Pandele Nicolae Gheorghe şi Padele N.Rădulesc Ortansa le-a    fost reconstituit  dreptul de proprietate asupra terenului  în suprafaţă de  6,87 ha. ca urmare a Sentinţei civile nr.4700/5.10.2000 pronunţată de judecătoria Buftea. 


In baza acesteia, le-a fost eliberat titlul de proprietate nr.47202 cod. 041179551 şi au fost puşi în posesie prin Procesul verbal din 2.11.2000.

În aceste condiţii, se impune mai întâi clarificarea situaţiei  sesizate de petiţionari şi ca urmare reconsiderarea suprafeţei de teren proprietate privată a statului, menţionată în art.2. 

2. În legătură cu prevederile alin.(2)  menţionăm faptul că trecerea unei suprafeţe de teren din extravilan  în intravilanul unei localităţi se poate face numai  prin documentaţii de urbanism şi amenajare a teritoriului aprobate  potrivit legii, ori, în acest caz, după cum rezultă atât din nota de fundamentare cât şi din expunerea de motive nu sunt îndeplinite aceste prevederi ale art. 20 din Legea nr. 50/1991 privind autorizarea executării construcţiilor şi unele măsuri pentru realizare locuinţelor.

Totodată trebuie menţionat faptul că potrivit aceluiaşi art.20 din Legea nr.50/1991, terenurile destinate construcţiilor în intravilan,  se scot din circuitul 

agricol urmare autorizaţiei de construire, ori, potrivit prevederilor acestei ordonanţe de urgenţă, scoaterea din circuitul agricol se face înainte de a se elabora şi aproba documentaţiile de urbanism şi amenajarea teritoriului şi  evident şi cele necesare  emiterii autorizaţiei de construire . Nici o teză din cuprisul ordonanţei de urgenţă nu face o referire la derogarea de la prevederile Legii nr.50/1991 privind autorizarea executării construcţiilor şi unele măsuri pentru realizarea locuinţelor.

3. De altfel, aprobarea scoaterii din circuitul agricol a terenului prevăzut la art.1,  înainte de elaborarea şi aprobarea documentaţiilor prevăzute în Legea nr.50/1991, nu contribuie la accelerarea întocmirii documentaţiilor impuse prin această lege şi nici începerea execuţiei locuinţelor aşa cum se motivează în expunerea de motive . Menţionăm şi faptul că numai scoaterea din circuitul agricol nu constituie baza legală pentru dezafectarea fermei existente pe acest teren, aceasta putându-se face numai ca urmare a  autorizaţiei de desfiinţare dată în baza documentaţiei tehnice  întocmită cu respectarea legislaţiei în vigoare.

PREŞEDINTE,








   
   
SECRETAR,

IOAN OLTEAN









ION FLORESCU

Expert parlamentar:
Arh.Victor Cristea

